PATVIRTINTA

Akmenės rajono paramos šeimai centro direktoriaus

2021 m. gruodžio 31 d. įsakymu Nr. V-517

(Akmenės rajono paramos šeimai centro direktoriaus

2022 m. rugpjūčio 10 d. įsakymo Nr. V – 223 redakcija)

**AKMENĖS RAJONO PARAMOS ŠEIMAI CENTRO VAIKŲ DIENOS CENTRO** **PASLAUGŲ TEIKIMO TVARKOS APRAŠAS**

1. **SKYRIUS**

**BENDROSIOS NUOSTATOS**

1. Akmenės rajono šeimai centro Vaikų dienos centro (toliau – VDC) paslaugų teikiamos vadovaujantis LR Socialinių paslaugų įstatymu, LR Socialinių paslaugų katalogu, Akredituotos vaikų dienos socialinės priežiūros teikimo ir reikalavimais ir rekomendacijomis, Asmens (šeimos) socialinių paslaugų poreikio nustatymo ir skyrimo tvarkos aprašu, Biudžetinių įstaigų ir kitais įstatymais, Vyriausybės nutarimais, Socialinės apsaugos ir darbo ministerijos teisės aktais bei kitais teisės aktais, Savivaldybės tarybos sprendimais, mero potvarkiais, savivaldybės administracijos direktoriaus ir administracijos direktoriaus pavaduotojo įsakymais, kitais teisės aktais bei įstaigos nuostatais.
2. **SKYRIUS**

**VAIKŲ DIENOS CENTRO TIKSLAS, UŽDAVINIAI IR FUNKCIJOS**

1. Akmenės rajono paramos šeimai centro Vaikų dienos centro (toliau - VDC) teikiamų paslaugų ir veiklų tikslinės grupės – mokyklinio amžiaus, nuo 6 iki 18 metų, socialinę riziką patiriantys vaikai ir jų šeimos~~,~~ kiti vaikai bei jų šeimos nariai.
2. **VDC tikslas** - ugdyti vaiko ir jo šeimos narių socialinius bei gyvenimo įgūdžius. Įgalinant šeimas pozityviai ugdyti vaikus, teikti vaikams teigiamą socialinį pavyzdį, stiprinti asmenybės augimą visuomenėje.
3. **VDC uždaviniai:** 
   1. užtikrinti, kad teikiamos paslaugos ir vykdomos veiklos atitiktų vaiko ir jo šeimos narių poreikius ir prisidėtų prie visapusiškos jų asmenybės tobulinimo, socialinių ir gyvenimo įgūdžių ugdymo;
   2. kurti sąlygas, kad vaikas ir jo šeimos nariai būtų motyvuoti dalyvauti VDC veiklose;
   3. formuoti santykių mikroaplinkoje, mažoje bendruomenėje kultūrą.
4. **VDC funkcijos:** 
   1. teikti socialinių ir gyvenimo įgūdžių ugdymo, sociokultūrines ir kitas su vaiko ugdymu, jo teisių apsauga, integracija į šeimą, visuomenę susijusias paslaugas (socialinių, higienos įpročių formavimas, pagalba ruošiant pamokas ir kt.);
   2. teikti informavimo, konsultavimo, tarpininkavimo paslaugas;
   3. organizuoti laisvalaikio užimtumą;
   4. organizuoti maitinimą (jei veiklose dalyvaujama ilgiau nei 3 valandas);
   5. organizuoti psichologinę pagalbą, kitas individualias socialines paslaugas, atsižvelgiant į vaiko poreikius.
   6. plėtoti ir palaikyti nuolatinius ryšius su savo veiklos teritorijoje veikiančiomis mokyklomis, policija, nevyriausybinėmis organizacijomis, savivaldybės ir gyvenamosios vietos bendruomenėmis, religinėmis bendruomenėmis ir bendrijomis ir su vaiko teisių apsauga susijusiomis bei pagalbą vaikams, šeimai teikiančiomis institucijomis ir įstaigomis – savivaldybės administracijos vaiko teisių apsaugos, socialinės paramos skyriais, seniūnijomis;
   7. viešai skelbti visuomenei informaciją apie VDC darbo formą, tikslus, uždavinius, jų įgyvendinimo priemones ir teikiamas paslaugas;
   8. patalpose, kuriose teikiamos paslaugos ir vykdomos veiklos, užtikrinti viešąją tvarką, darbų saugą, higienos normas ir priešgaisrinės saugos reikalavimus.
5. **VDC gali organizuoti ir vykdyti šią papildomą veiklą:** 
   1. teikti vaikų užimtumo vasarą paslaugas;
   2. vykdyti vaikų ir suaugusiųjų neformaliojo švietimo, socialinės reabilitacijos, integracijos, prevencijos ir kitas programas;
   3. organizuoti ir vykdyti projektinę veiklą;
   4. pagal kompetenciją vykdyti vaiko minimalios priežiūros priemones, numatytas Lietuvos Respublikos vaiko minimalios ir vidutinės priežiūros įstatyme;
   5. vykdyti kitas Lietuvos Respublikos teisės aktams ir Centro veiklos tikslams neprieštaraujančias veiklas.
6. **SKYRIUS**

**VAIKŲ DIENOS CENTRO PASLAUGŲ TEIKIMAS**

**IR ORGANIZAVIMO TVARKA**

1. Akredituota vaikų dienos socialinė priežiūra VDC teikiama vadovaujantis Lietuvos Respublikos įstatymais ir kitais teisės aktuose nustatytais reikalavimais.
2. Akredituota vaikų dienos socialinė priežiūra VDC teikiama vaikams, kuriems Akmenės rajono savivaldybės Socialinės paramos skyrius (toliau - Skyrius) yra priėmęs sprendimus dėl vaikų dienos socialinės priežiūros teikimo.
3. VDC veiklą vykdo darbo dienomis, keturias savaitės darbo dienas. Veiklos trukmė – 5valandos per dieną.
4. VDC paslaugos teikiamos dirbant individualiai ar grupėmis. Vaikų grupės sudaromos pagal jų amžių, socialinių įgūdžių lygį, teikiamų paslaugų sudėtingumą ir kt. (pvz., specialiuosius poreikius).
5. VDC dirbantys specialistai sudaro mėnesio veiklų planą, kurį iki mėnesio 5 d. pateikia tiesioginiam vadovui tvirtinimui (1 priedas).

*Punkto pakeitimai:2022-08-10 Nr. V - 223*

1. VDC dirbantys specialistai pildo VDC lankančių asmenų registracijos žurnalą (2 priedas).

*Punkto pakeitimai:2022-08-10 Nr. V - 223*

1. Dėl akredituotos vaikų dienos socialinės priežiūros paslaugos vaiko tėvai ar jo atstovai pagal įstatymą kreipiasi į gyvenamosios vietos seniūniją ir pateikia nustatytos formos prašymą, pagal kurį įvertinamas asmens (šeimos) socialinių paslaugų poreikis ir Skyrius priima sprendimą dėl socialinių paslaugų skyrimo.
2. Gavus sprendimą su vaiko įstatyminiais atstovais pasirašoma Vaikų dienos socialinės priežiūros paslaugos teikimo sutartis (3 priedas).

*Punkto pakeitimai:2022-08-10 Nr. V - 223*

1. Sudaromas individualus darbo su vaiku (pagalbos ir ugdymo) planas (4 priedas). Paslaugos teikiamos ir veiklos vykdomos atsižvelgiant į socialinio darbuotojų sudarytą individualų darbo su vaiku (pagalbos ir ugdymo) planą. Teikiant paslaugas ir vykdant veiklas vykdoma vaiko pokyčių stebėsena ir, esant poreikiui, tikslinamas individualus darbo su vaiku (pagalbos ir ugdymo) planas.

*Punkto pakeitimai:2022-08-10 Nr. V - 223*

1. Jei akredituotos vaikų dienos socialinės priežiūros paslaugos poreikis nustatytas atvejo vadybos proceso metu, atvejo vadybininkas, tarpininkaujant VDC specialistui, Skyriui pateikia atvejo vadybininko rekomendaciją.
2. Vaikus į VDC padeda nukreipti socialiniai darbuotojai, dirbantys su šeimomis, atvejo vadybininkai, socialiniai darbuotojai, dirbantys seniūnijose, ugdymo ir kitos institucijos.
3. VDC veiklą vykdo socialinis darbuotojas, individualios priežiūros darbuotojas.

*Punkto pakeitimai:2022-08-10 Nr. V - 223*

1. VDC paslaugų gavėjams socialinis darbuotojas sudaro vaiko bylą, kurioje kaupiami:
   1. asmens tapatybės dokumentai;
   2. Centro akredituoto vaikų dienos centro vaiko asmens kortelė (5 priedas).

*Papunkčio pakeitimai: 2022-08-10 Nr. V - 223*

* 1. individualus darbo su vaiku (pagalbos ir ugdymo) planas;
  2. asmens(šeimos) socialinių paslaugų poreikio vertinimas ;
  3. sprendimas dėl socialinių paslaugų teikimo;
  4. kiti paslaugų teikimui svarbūs dokumentai.

1. Pasikeitus teikiamų socialinių paslaugų vietai ar vaikui nustojus lankyti VDC, VDC socialinis darbuotojas raštu apie tai informuoja Skyrių ne vėliau kaip per 3 darbo dienas. Raštą pasirašo Centro direktorius.
2. VDC teikia Skyriaus prašymu Lietuvos Respublikos įstatymų ir kitų teisės aktų nustatyta tvarka leistiną informaciją apie vaiką, kuriam Skyriaus sprendimu buvo skirta akredituota vaikų dienos socialinė priežiūra.
3. Vaikai, kuriems teikiama akredituota dienos socialinė priežiūra, apskaitomi Socialinės paramos informacinėje sistemoje (toliau-SPIS). Už duomenų suvedimą ir suvedamų duomenų teisingumą atsakingas VDC socialinis darbuotojas.
4. Akredituota vaikų dienos socialinė priežiūros kokybė vertinama atliekant VDC vidinį veiklos vertinimą pagal Centro pasirinktus kriterijus ir metodus.
5. **SKYRIUS**

**BAIGIAMOSIOS NUOSTATOS**

1. VDC vidinis veiklos vertinimas atliekamas ne rečiau kaip kartą per metus. Už vidinio veiklos vertinimo atlikimą atsakingas direktoriaus pavaduotojas socialiniam darbui.
2. VDC paslaugų teikimo dažnumas vaikui turi sudaryti ne mažiau kaip 3 dienas per savaitę ir ne trumpiau kaip 4 valandas per dieną.
3. Direktoriaus pavaduotojas socialiniam darbui užtikrina, kad būtų pašalinti VDC veiklos srityje nustatyti trūkumai ir jų atsiradimą lemiantys veiksniai.
4. Šio aprašo nuostatos privalomos VDC dirbantiems darbuotojams.
5. Šis aprašas gali būti keičiamas pasikeitus teisės aktams, Centro direktoriaus įsakymu.
6. Šis aprašas skelbiamas viešai Centro interneto svetainėje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_